Քաղաքի օրվա կապակցությամբ միանգամից երկու մրցույթ էր կազմակերպել Ստեփանակերտի քաղաքապետարանի կրթության և սպորտի բաժինը` մայրաքաղաքի հանրակրթական դպրոցների աշակերտների միջև: Առաջինը, որ անցկացվեց դպրոցների ստեղծագործական շարադրությունների ձևաչափով` <<Իմ սիրուն քաղաք, դու գարուն քաղաք>> խորագիրն էր կրում: Երկրորդ մրցույթը ծավալվել էր լավագույն ասմունքողների միջև: Հատկանշական է, որ արդյունքները, ըստ հանձնախմբի անդամների, գերազանցել են բոլորի սպասելիքները ու երկու պարագայում էլ` աշակերտներն իրենց դրսևորել են արժանապատիվ կեցվածքով, աչքի ընկել բացառիկ շնորհքով և ընդունակություններով: